ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัส นร02670014493

ขอให้ตรวจสอบกลุ่มคนเร่ร่อน บริเวณ ร้านสวัสดี แขวงบางขุนพรหม เขตพระนคร กรุงเทพมหานคร จุดสังเกต เข้ามาทางใต้ทางด่วนพระราม 8 จะอยู่ด้านหน้าวัดอินทรวิหาร และร้านสวัสดีซึ่งเป็นร้านจำหน่ายสินค้าเบ็ดเตล็ดโดยฝั่งตรงข้ามจะมีร้านข้าวแกง 3 ภาค เนื่องจากผู้ร้องแจ้งว่า ผู้ร้องได้พบเห็นกลุ่มคนเร่ร่อน จำนวนประมาณ 3-4 คน เพศชายทั้งหมด แต่บุคคลที่จะก่อกวนมากที่สุดคือ คนที่สวมเสื้อสีดำกางเกงขาสั้น โดยจะมาใช้พื้นที่บริเวณด้านหน้าวัดอินทรวิหาร ใต้ทางด่วนพระราม 8 และ หน้าร้านสวัสดี ซึ่งในบางครั้งเดินเข้ามาภายในร้านสวัสดี ตลอดทั้งวัน เป็นประจำทุกวัน และมีพฤติกรรมชอบดื่มสุรา อุจจาระเต็มพื้น ทำให้มีกลิ่นเหม็นเป็นอย่างมาก เบื้องต้นผู้ร้องเคยแจ้งเรื่องไปยังศูนย์ช่วยเหลือสังคม สายด่วน 1300 แล้ว จำนวน 2 ครั้ง แต่ยังไม่ได้รับการแก้ไขแต่อย่างใด และแจ้งเรื่องไปยังหมายเลขสายด่วน 191 ทางเจ้าหน้าที่ตำรวจและเจ้าหน้าที่สำนักเทศกิจ กรุงเทพมหานคร ดำเนินการแล้วแต่ยังคงประสบปัญหาอยู่เช่นเคย ประสบปัญหามาเป็นระยะเวลาเกือบ 1 ปีแล้ว จากกรณีดังกล่าว ส่งผลให้ผู้ร้องได้รับความเดือดร้อนเป็นอย่างมาก จึงเกรงว่าจะเกิดอันตรายต่อผู้ร้องได้ จึงประสงค์ให้หน่วยงานที่เกี่ยวข้องดำเนินการลงพื้นที่ตรวจสอบกลุ่มคนเร่ร่อนบริเวณดังกล่าว เพื่อบรรเทาความเดือดร้อนและอำนวยความสะดวกให้แก่ผู้ร้องต่อไป 

 //หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่
ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #citydata